**Р Е Ш Е Н И Е № ПВ-22-П/2016 г.**

**1**. Процедурата по реда на глава шеста от *Закона за опазване на околната среда* за инвестиционно предложение /ИП/:«**Изграждане на 2 броя къщи за селски туризъм»** в имот №013156, землище на с. Руен, община Куклен е започнала с внасяне в Регионалната инспекция по околната среда и водите – Пловдив на уведомление за инвестиционно предложение (вх. №ОВОС-291/11.03.2016г.) от Възложителя: **Е. Апостолов**

**2.** Поради установени пропуски в представеното уведомление, на основание чл.5, ал.4 от *Наредбата за условията и реда за извършване на оценка на въздействието върху околната среда* (Наредба за ОВОС, приета с ПМС №59/2003 г.), с писмо изх. № ОВОС-291/22.03.2016г. от Възложителя е изискано предоставянето на следната допълнителна информация:

* Необходимо е да сте легитимиран, като Възложител по смисъла на т.20 към §1 от Допълнителните разпоредби на Закона за опазване на околната среда /ЗООС/ (да се представи нотариален акт/ договор за наем/ принципно съгласие от МЗГ-ДА/ДДС спрямо имот №013156).
* В приложените документи липсва цитираното от Вас Разрешение за строеж №87/01.11.2007г.
* Да се попълнят коректно всички точки от уведомлението за инвестиционно предложение.

На основание чл.5, ал.4 от Наредбата за ОВОС е определен срок до 30 дни от получаване на писмото за предоставяне на допълнителната информация.

Писмото е получено от Възложителя с разписка, от която е видно, че същото е получено на 22.03.2016г.

В указания срок възложителят не е представил изисканата информация, както и не е уведомил РИОСВ-Пловдив за необходимост от допълнително време за предоставянето й.

Въз основа на изложеното фактическо обстоятелство, на основание чл.5, ал.5 от Наредбата за ОВОС и чл.56, ал.2, във връзка с чл.30, ал.2 от Административнопроцесуалния кодекс /АПК/

**Р Е Ш И Х :**

**Прекратявам производството** по определяне на приложимата процедура по реда на глава шеста от Закона за опазване на околната среда, в т.ч. и процедурата по оценка за съвместимост с предмета и целите на опазване на защитените зони **за инвестиционно предложение:** «**Изграждане на 2 броя къщи за селски туризъм»** в имот №013156, землище на с. Руен, община Куклен с Възложител: **Е. Апостолов**

**С прекратяване на производството по определяне на приложимата процедура по реда на глава шеста от *Закона за опазване на околната среда* на инвестиционното предложение, не се изключва възможността на Възложителя да подаде ново уведомление по реда на Наредбата за ОВОС.**

**Решението може да бъде обжалвано чрез РИОСВ-Пловдив пред Министъра на околната среда и водите и/или Административен съд–Пловдив в 14-дневен срок от съобщаването му на заинтересованите лица и организации по реда на Административнопроцесуалния кодекс.**

**Доц. Стефан Шилев 13.06.2016г.**

*Директор на РИОСВ - Пловдив*